
	1.
	Likumprojekts (grozījumi)
 3. pantā izteikt otro daļu šādā redakcijā:
"(2) Komitejas izsniegta stratēģiskas nozīmes preču licence ir nepieciešama:
1) Eiropas Savienības Kopējā militāro preču sarakstā minēto preču pārvietošanai starp Eiropas Savienības dalībvalstīm, eksporta, importa vai tranzīta sūtījumam, kā arī starpniecības un tehniskās palīdzības darījumam;
2) regulas 2021/821 1. pielikumā minēto preču eksporta vai tranzīta sūtījumam, kā arī starpniecības un tehniskās palīdzības darījumam;
3) regulas 2021/821 4. pielikumā minēto preču pārvietošanai uz Eiropas Savienības dalībvalstīm, kā arī starpniecības un tehniskās palīdzības darījumam;
4) regulas 833/2014 7. pielikumā minēto preču eksporta vai tranzīta sūtījumam uz Krieviju, tai skaitā pārdošanai, piegādei un nodošanai, kā arī starpniecības un tehniskās palīdzības darījumam;
5) regulas 765/2006 5a. pielikumā minēto preču eksporta vai tranzīta sūtījumam uz Baltkrieviju, tai skaitā pārdošanai, piegādei un nodošanai, kā arī starpniecības un tehniskās palīdzības darījumam;
6) Latvijas Republikas Nacionālajā stratēģiskas nozīmes preču un pakalpojumu sarakstā minēto preču (izņemot operatīvās darbības pasākumiem vai to traucēšanai speciāli radītu vai pielāgotu iekārtu, ierīču vai instrumentu un to komponentu un programmatūru) pārvietošanai starp Eiropas Savienības dalībvalstīm, eksporta, importa vai tranzīta sūtījumam, kā arī starpniecības un tehniskās palīdzības darījumam;
7) Latvijas Republikas Nacionālajā stratēģiskas nozīmes preču un pakalpojumu sarakstā minēto operatīvās darbības pasākumiem vai to traucēšanai speciāli radītu vai pielāgotu iekārtu, ierīču vai instrumentu un to komponentu un programmatūru pārvietošanai no Eiropas Savienības dalībvalstīm, importa sūtījumam, kā arī starpniecības un tehniskās palīdzības darījumam.".
	Priekšlikums
Lūdzam projekta sākotnējās ietekmes novērtējuma ziņojumā (anotācijā) sniegt skaidrojumu par projekta 4. panta (likuma 3. panta 7. punkta) papildinājuma pamatojumu.
Piedāvātā redakcija
-
	Līva Rudzīte-Celmiņa (IEM)

	2.
	Likumprojekts (grozījumi)
 izteikt panta 6.1 daļu šādā redakcijā:
"(61) Stratēģiskas nozīmes preču licence nav nepieciešama, ja regulas 2021/821 2.a - 2.h pielikumā minētās preces pārvieto tranzītā uz šajos pielikumos minētajām valstīm."; 
	Priekšlikums
Lūdzam precizēt atsauci uz regulas 2021/821 pielikumu atbilstoši regulas teksta iedalījumam.
Piedāvātā redakcija
-
	Imants Zaķis (IEM)

	3.
	Likumprojekts (grozījumi)
 izteikt panta 6.2 daļu šādā redakcijā:
"(62) Stratēģiskas nozīmes preču licence nav nepieciešama, ja regulas 2021/821 2.a - 2.h pielikumā minētās preces pārvieto tranzītā no šajos pielikumos minētajām valstīm un precēm ir pievienota eksportētājvalsts iestāžu izsniegta izvešanas atļauja.";
	Priekšlikums
Lūdzam precizēt atsauci uz regulas 2021/821 pielikumu atbilstoši regulas teksta iedalījumam.
Piedāvātā redakcija
-
	Imants Zaķis (IEM)

	4.
	Likumprojekts (grozījumi)
 papildināt pantu ar astoto daļu šādā redakcijā:
“(8) Stratēģiskas nozīmes preču licence nav nepieciešama, ja Eiropas Savienības Kopējā militāro preču sarakstā minētās civilām vajadzībām paredzētās sprāgstvielas, šaujamieročus un munīciju pārvieto no Latvijas Republikas uz citu Eiropas Savienības dalībvalsti vai no citas Eiropas Savienības dalībvalsts uz Latvijas Republiku un stratēģiskas nozīmes preču aprites subjektam ir Valsts policijas izsniegts iepriekšējās piekrišanas dokuments šaujamieroču un munīcijas vai sprāgstvielu pārvietošanai starp Eiropas Savienības dalībvalstīm.”.
	Priekšlikums
Ņemot vērā, ka Nacionālajā stratēģiskas nozīmes preču un pakalpojumu sarakstā ir iekļauti vītņstobra šaujamieroči munīcijai ar apmales (rantes) kapsulu, to sastāvdaļas, palīgierīces un munīcija un pneimatiskie ieroči ar enerģiju, lielāku par 12 džouliem, kā arī tāpat kā šaujamieroči tiek kontrolēta šaujamieroču būtisko sastāvdaļu aprite, piedāvāto likuma 4.panta astotās daļas redakciju nepieciešams atbilstoši precizēt.
 
Piedāvātā redakcija
Papildināt 4.pantu ar astoto daļu šādā redakcijā:
“(8) Stratēģiskas nozīmes preču licence nav nepieciešama, ja Eiropas Savienības Kopējā militāro preču sarakstā vai Nacionālajā stratēģiskas nozīmes preču un pakalpojumu sarakstā minētās civilām vajadzībām paredzētās sprāgstvielas, spridzināšanas ietaises, šaujamieročus, to būtiskās sastāvdaļas un munīciju vai lielas enerģijas pneimatiskos ieročus pārvieto no Latvijas Republikas uz citu Eiropas Savienības dalībvalsti vai no citas Eiropas Savienības dalībvalsts uz Latvijas Republiku un stratēģiskas nozīmes preču aprites subjektam ir Valsts policijas izsniegts iepriekšējās piekrišanas dokuments šaujamieroču un munīcijas vai sprāgstvielu pārvietošanai starp Eiropas Savienības dalībvalstīm."
	Andris Sudārs (VP)

	5.
	Likumprojekts (grozījumi)
 izteikt panta ceturtās daļas 5. punktu šādā redakcijā:
“5) nav administratīvi sodīti par alkohola, narkotisko, psihotropo, toksisko vai citu apreibinošo vielu ietekmē izdarītiem pārkāpumiem, par atteikšanos no medicīniskās pārbaudes alkohola koncentrācijas noteikšanai, no narkotisko vai citu apreibinošo vielu ietekmes pārbaudes, kā arī nav administratīvi sodīti par ieroču un munīcijas iegādāšanās, glabāšanas un nēsāšanas noteikumu pārkāpumiem — kamēr nav pagājis gads pēc administratīvā soda izpildes;”;
	Priekšlikums
Vēršam uzmanību, ka Administratīvās atbildības likuma 24. panta trešā un ceturtā daļa nosaka, ka persona atzīstama par administratīvi nesodītu gadu pēc soda izpildes.  Ja sods nav izpildīts, persona uzskatāma par administratīvi sodītu vēl gadu pēc soda izpildes noilguma termiņa beigām. Kā arī saskaņā ar Sodu reģistra likuma 22. panta pirmās daļas 8.punktu, Sodu reģistra aktuālajā datubāzē ziņas par administratīvo pārkāpumu izdarījušo personu glabās līdz brīdim, kad administratīvā pārkāpuma process izbeigts vai kad no administratīvā pārkāpuma lietā piemērotā soda izpildes vai no administratīvā soda izpildes noilguma iestāšanās, vai no informācijas saņemšanas no zvērināta tiesu izpildītāja par apķīlāšanu, daļēju izpildi vai izpildu lietvedības izbeigšanu vai pabeigšanu ir pagājis gads.
Piedāvātā redakcija
-
	Līva Rudzīte-Celmiņa (IEM)

	6.
	Likumprojekts (grozījumi)
 izteikt panta ceturtās daļas 5. punktu šādā redakcijā:
“5) nav administratīvi sodīti par alkohola, narkotisko, psihotropo, toksisko vai citu apreibinošo vielu ietekmē izdarītiem pārkāpumiem, par atteikšanos no medicīniskās pārbaudes alkohola koncentrācijas noteikšanai, no narkotisko vai citu apreibinošo vielu ietekmes pārbaudes, kā arī nav administratīvi sodīti par ieroču un munīcijas iegādāšanās, glabāšanas un nēsāšanas noteikumu pārkāpumiem — kamēr nav pagājis gads pēc administratīvā soda izpildes;”;
	Priekšlikums
Ņemot vērā, ka Ieroču aprites likuma (IAL) 98.panta trešajā daļā ir paredzēta administratīvā atbildība par attiecīgo priekšmetu aprites noteikumu pārkāpšanu, kas aptver vairākas darbības (IAL 1.panta 2.punkts), ne tikai iegādāšanos, glabāšanu un nēsāšanu, piedāvātā redakcija attiecīgi būtu precizējama. Vienlaikus izvērtējams, vai attiecīgā tiesību norma nebūtu paredzama līdzīgi kā IAL 74.panta otrās daļas 1.punkta g apakšpunktā, ņemot vērā arī izmaiņas Administratīvo sodu likumā par pārkāpumiem pārvaldes, sabiedriskās kārtības un valsts valodas lietošanas jomā.
 
Piedāvātā redakcija
Izteikt 5.panta ceturtās daļas 5. punktu šādā redakcijā:
"5) nav administratīvi sodīti par alkohola, narkotisko, psihotropo, toksisko vai citu apreibinošo vielu ietekmē izdarītiem pārkāpumiem, par atteikšanos no medicīniskās pārbaudes alkohola koncentrācijas noteikšanai, no narkotisko vai citu apreibinošo vielu ietekmes pārbaudes, par sabiedriskās kārtības traucēšanu, par agresīvu pret citu personu vērstu uzvedību, par maznozīmīga miesas bojājuma nodarīšanu vai par amatpersonas likumīgo prasību nepildīšanu vai amatpersonas darbības traucēšanu, — kamēr nav pagājis gads pēc administratīvā soda izpildes;"
	Andris Sudārs (VP)

	7.
	Likumprojekts (grozījumi)
 papildināt panta ceturto daļu ar 11. un 12. punktu šādā redakcijā:
“11) nav piemērots aizdomās turētā statuss kriminālprocesā;
12) nav saukti pie kriminālatbildības par noziedzīga nodarījuma izdarīšanu.”;
	Priekšlikums
Vēršama uzmanība, ka spēkā esošā likumā 5.panta ceturtajā daļā ir noteikti nosacījumi:
2) nav sodīti par tīša noziedzīga nodarījuma izdarīšanu — vismaz gadu pēc sodāmības dzēšanas vai noņemšanas;
7) nav sodīti, pat ja sodāmība dzēsta vai noņemta, par Krimināllikuma IX, IX1, X nodaļā, 116., 117., 118. pantā, 175. panta ceturtajā daļā (stipri iedarbīgo, indīgo vai radioaktīvo vielu, sprāgstvielu, šaujamieroču vai munīcijas zādzība), 176. panta trešajā daļā (stipri iedarbīgo, indīgo vai radioaktīvo vielu, sprāgstvielu, šaujamieroču vai munīcijas laupīšana), 176. panta ceturtajā daļā (laupīšana, ja tā izdarīta, lietojot šaujamieročus vai sprāgstošas vielas), 177. panta trešajā daļā (krāpšana, ja tā izdarīta, iegūstot stipri iedarbīgās, indīgās vai radioaktīvās vielas, sprāgstvielas, šaujamieročus vai munīciju), 179. panta trešajā daļā (stipri iedarbīgo, indīgo vai radioaktīvo vielu, sprāgstvielu, šaujamieroču vai munīcijas piesavināšanās), 233., 234., 236. un 237. pantā minētajiem noziedzīgajiem nodarījumiem;

Savukārt, likumprojekts paredz papildināt 5. panta ceturto daļu ar 11. un 12. punktu šādā redakcijā:
“11) nav piemērots aizdomās turētā statuss kriminālprocesā;
12) nav saukti pie kriminālatbildības par noziedzīga nodarījuma izdarīšanu.”

Ievērojot minēto, lūdzam izvērtēt, vai 11. un 12. punkts attiecas uz tīšiem noziedzīgiem nodarījumiem,kas paredzēti 5.panta ceturtās daļas 2.punktā vai 7.punktā, vai arī uz jebkuru noziedzīgu nodarījumu.
Piedāvātā redakcija
-
	Līva Rudzīte-Celmiņa (IEM)

	8.
	Likumprojekts (grozījumi)
 izteikt panta piekto daļu šādā redakcijā:
“(5) Aizsardzības ministrijas izsniegto speciālo atļauju (licenci) komercdarbībai ar Eiropas Savienības Kopējā militāro preču sarakstā minētajām precēm pēc Ministru kabineta noteiktās valsts nodevas samaksas izsniedz uz deviņiem gadiem, un vismaz vienu reizi trijos gados pārreģistrē Aizsardzības ministrijā.”;
	Priekšlikums
Lūdzam pārskatīt panta redakcijā paredzēto nosacījumu, ka speciālo atļauju vismaz vienu reizi trijos gados pārreģistrē Aizsardzības ministrijā, jo šāds formulējums ir tiesiski neskaidrs - šādu pārreģistrāciju var veikt kā pirmajā, tā arī trešajā gadā. Tāpat, pārreģistrējot speciālo atļauju ik pēc trim gadiem, pārreģistrācija būtu jāveic speciālās atļaujas pēdējā darbības laika gadā, kas rada šaubas par šādas darbības lietderību. 
Piedāvātā redakcija
-
	Imants Zaķis (IEM)

	9.
	Likumprojekts (grozījumi)
 izteikt panta sesto daļu šādā redakcijā:
"(6) Aizsardzības ministrija ir tiesīga neizsniegt speciālo atļauju (licenci), atteikt tās pārreģistrāciju, apturēt tās darbību uz laiku līdz sešiem mēnešiem vai anulēt to, ja:
1) komersants ar tiesas spriedumu atzīts par vainīgu līdzdalībā noziedzīgā organizācijā, krāpnieciskās darbībās finanšu jomā vai noziedzīgi iegūtu līdzekļu legalizācijā;
2) komersants ar tiesas spriedumu pasludināts par maksātnespējīgu, tā saimnieciskā darbība apturēta vai pārtraukta vai ir uzsākta tiesvedība par komersanta bankrotu;
3) pamatojoties uz spēkā stājušos tiesas spriedumu vai citas kompetentas institūcijas sniegtu atzinumu par būtisku attiecīgo nozari regulējošo normatīvo aktu pārkāpumu, kā arī vides aizsardzības, konkurences un darba tiesību būtisku pārkāpumu, ir konstatēti komersanta profesionālās darbības pārkāpumi pēdējo triju gadu laikā līdz attiecīgā Aizsardzības ministrijas lēmuma izskatīšanai;
4) konstatēts, ka komersants speciālās atļaujas (licences) saņemšanai vai pārreģistrēšanai sniedzis nepatiesas ziņas;
5) komersants neatbilst šā panta ceturtās daļas prasībām;
6) ir pārkāptas šā likuma vai citu normatīvo aktu prasības vai speciālajā atļaujā (licencē) iekļautie nosacījumi;
7) to nosaka cits likums vai tiesas nolēmums;
8) komersanta dalībnieki (juridiskās personas) ir reģistrēti valstī, kas nav Latvijas Republika vai Eiropas Savienības dalībvalsts, vai Eiropas Ekonomikas zonas valsts, vai Ziemeļatlantijas līguma organizācijas dalībvalsts, un nav saņemta attiecīga Ministru kabineta atļauja;
9) komersantam vai tā patiesā labuma guvēja kontrolē esošam komersantam ir anulēta speciālā atļauja (licence) komercdarbībai ar ieročiem, munīciju vai pirotehniskiem izstrādājumiem, sprāgstvielām un spridzināšanas ietaisēm saskaņā ar Civilām vajadzībām paredzētu sprāgstvielu aprites likumu, Ieroču aprites likumu vai Pirotehnisko izstrādājumu aprites likumu un nav pagājis gads pēc tās anulēšanas;
10) komersants vai tā patiesais labuma guvējs, tai skaitā cits tā kontrolē esošs komersants, pārkāpj starptautiskajos līgumos ietvertos ierobežojumus vai valsts drošības iestāžu rīcībā ir ziņas, ka tā darbība vērsta pret valsts drošību, saistīta ar organizēto noziedzību vai citām kriminālsodāmām darbībām;
11) komersantam nepieder vai komercsabiedrības valdījumā vai lietošanā nav telpu, kurās komersants uzglabā vai plāno uzglabāt (speciālās atļaujas (licences) izsniegšanas gadījumā) Eiropas Savienības Kopējā militāro preču sarakstā minētās preces, vai ja minētais subjekts nav noslēdzis attiecīgu glabājuma līgumu.";
	Priekšlikums
Lai praksē radītu nepārprotamu izpratni par noteiktiem ierobežojumiem, lūgums anotācijā norādīt konkrētus Krimināllikuma pantus, kuros ir noteikti būtiski pārkāpumi:
3) pamatojoties uz spēkā stājušos tiesas spriedumu vai citas kompetentas institūcijas sniegtu atzinumu par būtisku attiecīgo nozari regulējošo normatīvo aktu pārkāpumu, kā arī vides aizsardzības, konkurences un darba tiesību būtisku pārkāpumu, ir konstatēti komersanta profesionālās darbības pārkāpumi pēdējo triju gadu laikā līdz attiecīgā Aizsardzības ministrijas lēmuma izskatīšanai;
Piedāvātā redakcija
-
	Līva Rudzīte-Celmiņa (IEM)

	10.
	Likumprojekts (grozījumi)
 izteikt panta sesto daļu šādā redakcijā:
"(6) Aizsardzības ministrija ir tiesīga neizsniegt speciālo atļauju (licenci), atteikt tās pārreģistrāciju, apturēt tās darbību uz laiku līdz sešiem mēnešiem vai anulēt to, ja:
1) komersants ar tiesas spriedumu atzīts par vainīgu līdzdalībā noziedzīgā organizācijā, krāpnieciskās darbībās finanšu jomā vai noziedzīgi iegūtu līdzekļu legalizācijā;
2) komersants ar tiesas spriedumu pasludināts par maksātnespējīgu, tā saimnieciskā darbība apturēta vai pārtraukta vai ir uzsākta tiesvedība par komersanta bankrotu;
3) pamatojoties uz spēkā stājušos tiesas spriedumu vai citas kompetentas institūcijas sniegtu atzinumu par būtisku attiecīgo nozari regulējošo normatīvo aktu pārkāpumu, kā arī vides aizsardzības, konkurences un darba tiesību būtisku pārkāpumu, ir konstatēti komersanta profesionālās darbības pārkāpumi pēdējo triju gadu laikā līdz attiecīgā Aizsardzības ministrijas lēmuma izskatīšanai;
4) konstatēts, ka komersants speciālās atļaujas (licences) saņemšanai vai pārreģistrēšanai sniedzis nepatiesas ziņas;
5) komersants neatbilst šā panta ceturtās daļas prasībām;
6) ir pārkāptas šā likuma vai citu normatīvo aktu prasības vai speciālajā atļaujā (licencē) iekļautie nosacījumi;
7) to nosaka cits likums vai tiesas nolēmums;
8) komersanta dalībnieki (juridiskās personas) ir reģistrēti valstī, kas nav Latvijas Republika vai Eiropas Savienības dalībvalsts, vai Eiropas Ekonomikas zonas valsts, vai Ziemeļatlantijas līguma organizācijas dalībvalsts, un nav saņemta attiecīga Ministru kabineta atļauja;
9) komersantam vai tā patiesā labuma guvēja kontrolē esošam komersantam ir anulēta speciālā atļauja (licence) komercdarbībai ar ieročiem, munīciju vai pirotehniskiem izstrādājumiem, sprāgstvielām un spridzināšanas ietaisēm saskaņā ar Civilām vajadzībām paredzētu sprāgstvielu aprites likumu, Ieroču aprites likumu vai Pirotehnisko izstrādājumu aprites likumu un nav pagājis gads pēc tās anulēšanas;
10) komersants vai tā patiesais labuma guvējs, tai skaitā cits tā kontrolē esošs komersants, pārkāpj starptautiskajos līgumos ietvertos ierobežojumus vai valsts drošības iestāžu rīcībā ir ziņas, ka tā darbība vērsta pret valsts drošību, saistīta ar organizēto noziedzību vai citām kriminālsodāmām darbībām;
11) komersantam nepieder vai komercsabiedrības valdījumā vai lietošanā nav telpu, kurās komersants uzglabā vai plāno uzglabāt (speciālās atļaujas (licences) izsniegšanas gadījumā) Eiropas Savienības Kopējā militāro preču sarakstā minētās preces, vai ja minētais subjekts nav noslēdzis attiecīgu glabājuma līgumu.";
	Priekšlikums
Projektā grozījumi ir paredzēti tikai sestās daļas ievaddaļā, savukārt pārējās attiecīgās daļas normas netiek mainītas. Līdz ar to precizēt projektu, izsakot nevis jaunā redakcijā visu sesto daļu, bet tikai tās ievaddaļu.
Piedāvātā redakcija
-
	Līva Rudzīte-Celmiņa (IEM)

	11.
	Likumprojekts (grozījumi)
 izteikt panta desmito daļu šādā redakcijā:
"(10) Lai saņemtu A kategorijas automātisko šaujamieroču, B, C un D kategorijas medību, sporta un pašaizsardzības šaujamieroču un minēto šaujamieroču, to sastāvdaļu un munīcijas, lielas enerģijas pneimatisko ieroču, kā arī F2, F3 un F4 kategorijas uguņošanas ierīču un T2 kategorijas skatuves pirotehnisko izstrādājumu stratēģiskas nozīmes preču licenci, stratēģiskas nozīmes preču aprites subjektam saskaņā ar Ieroču aprites likumu un Pirotehnisko izstrādājumu aprites likumu ir nepieciešama Valsts policijas izsniegta speciālā atļauja (licence).";
	Priekšlikums
Ar projekta 6. pantu (likuma 5. panta desmitajā un vienpadsmitajā daļā) tiek aizstāti tikai atsevišķi vārdi nevis mainīta norma kopumā. Līdz ar to formulēt attiecīgo grozījumu, aizstājot tikai konkrētos vārdus, nevis izsakot visu normu jaunā redakcijā.
Piedāvātā redakcija
-
	Līva Rudzīte-Celmiņa (IEM)

	12.
	Likumprojekts (grozījumi)
 izteikt panta desmito daļu šādā redakcijā:
"(10) Lai saņemtu A kategorijas automātisko šaujamieroču, B, C un D kategorijas medību, sporta un pašaizsardzības šaujamieroču un minēto šaujamieroču, to sastāvdaļu un munīcijas, lielas enerģijas pneimatisko ieroču, kā arī F2, F3 un F4 kategorijas uguņošanas ierīču un T2 kategorijas skatuves pirotehnisko izstrādājumu stratēģiskas nozīmes preču licenci, stratēģiskas nozīmes preču aprites subjektam saskaņā ar Ieroču aprites likumu un Pirotehnisko izstrādājumu aprites likumu ir nepieciešama Valsts policijas izsniegta speciālā atļauja (licence).";
	Priekšlikums
Ņemot vērā, ka Eiropas Savienības Kopējā militāro preču sarakstā un Nacionālajā stratēģiskas nozīmes preču un pakalpojumu sarakstā nav iekļautas uguņošanas ierīces un skatuves pirotehniskie izstrādājumi (svītroti ar MK 04.10.2016. noteikumiem Nr. 648), kā arī Valsts policija klasificē ieročus kolekcijas lietojumam un izsniedz ieroču kolekcijas atļaujas, atbilstoši ir precizējama likuma 5.panta 10.daļa.
 
Piedāvātā redakcija
Izteikt 5.panta desmito daļu šādā redakcijā:
"(10) Lai saņemtu A kategorijas automātisko šaujamieroču, B, C un D kategorijas medību, sporta, pašaizsardzības vai kolekcijas šaujamieroču, to būtisko sastāvdaļu un munīcijas vai lielas enerģijas pneimatisko ieroču stratēģiskas nozīmes preču licenci, stratēģiskas nozīmes preču aprites subjektam saskaņā ar Ieroču aprites likumu ir nepieciešama Valsts policijas izsniegta speciālā atļauja (licence)."
 
	Andris Sudārs (VP)

	13.
	Likumprojekts (grozījumi)
 izteikt panta desmito daļu šādā redakcijā:
“(10) Ja stratēģiskas nozīmes preces vai to nozīmīgākās sastāvdaļas ir ražotas citā valstī, komiteja pirms licences izsniegšanas ir tiesīga pieprasīt stratēģiskas nozīmes preču aprites subjektam attiecīgās valsts stratēģiskas nozīmes preču licenci (atļauju).".
	Priekšlikums
Ar projekta 13. pantu (likuma 12. panta desmitā daļa) faktiski tiek izslēgts vārds "eksporta". Līdz ar to formulēt attiecīgo grozījumu, aizstājot tikai konkrētos vārdus, nevis izsakot visu normu jaunā redakcijā.
Piedāvātā redakcija
-
	Līva Rudzīte-Celmiņa (IEM)

	14.
	Likumprojekts (grozījumi)
 izteikt panta desmito daļu šādā redakcijā:
“(10) Ja stratēģiskas nozīmes preces vai to nozīmīgākās sastāvdaļas ir ražotas citā valstī, komiteja pirms licences izsniegšanas ir tiesīga pieprasīt stratēģiskas nozīmes preču aprites subjektam attiecīgās valsts stratēģiskas nozīmes preču licenci (atļauju).".
	Priekšlikums
Lai visā likuma tekstā izmantotu vienotu pieeju, lūdzam aizstāt vārdus "preču licenci (atļauju)" ar vārdiem "preču atļauju (licenci)"
Piedāvātā redakcija
-
	Imants Zaķis (IEM)

	15.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Projekta sākotnējās ietekmes novērtējuma ziņojuma (anotācijas) 3. lpp., ir noteikts, ka visā projektā tiek aizstāti vārdi "eksporta, importa, tranzīta vai pārvietošanas licence" ar vārdiem "stratēģiskās nozīmes preču licence". Vienlaikus projekts neparedz, ka visā likumā tiktu aizstāti minētie vārdi, bet gan satur attiecīgo vārdu grozījumus katrā normā atsevišķi.

Ievērojot minēto, precizēt projektu vai tā sākotnējās ietekmes novērtējuma ziņojumu (anotāciju).
Piedāvātā redakcija
-
	Līva Rudzīte-Celmiņa (IEM)

	16.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt risinājuma apraksta teikumu "Likumprojekta 5. punkts paredz izslēgt likuma 4. panta sesto daļu", aizstājot vārdu "punkts" ar vārdu "pants".
Piedāvātā redakcija
-
	Imants Zaķis (IEM)

	17.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
1) Ja tiek ņemts vērā priekšlikums precizēt likumprojekta 5.pantā paredzēto likuma 4.panta astoto daļu, nepieciešams atbilstoši precizēt anotācijas attiecīgo rindkopu.
2) Ja tiek ņemts vērā priekšlikums precizēt likumprojekta 6.pantā paredzēto likuma 5.panta desmito daļu, nepieciešams atbilstoši precizēt anotācijas attiecīgo rindkopu.
3) Ja tiek ņemts vērā priekšlikums likumprojekta 6.pantā izteikt piedāvātajā redakcijā likuma 5.panta ceturtās daļas 5. punktu un priekšlikums precizēt 5.panta ceturtās daļas 11. un 12.punktu, nepieciešams atbilstoši precizēt anotācijas attiecīgo rindkopu.

 
Piedāvātā redakcija
1) Problēmas apraksts
Likuma 3. panta otrā daļa paredz, ka komitejas izsniegta licence ir nepieciešama, pārvietojot starp Eiropas Savienības dalībvalstīm tādas preces, kas iekļautas Eiropas Savienības Kopējā militāro preču sarakstā un Nacionālajā stratēģiskas nozīmes preču un pakalpojumu sarakstā, kurā ir iekļauti arī civilie ieroči, munīcija un civilās sprāgstvielas. Papildus  Valsts policija izsniedz iepriekšējās piekrišanas dokumentu civilo šaujamieroču, to būtisko sastāvdaļu un munīcijas, lielas enerģijas pneimatisko ieroču un civilām vajadzībām paredzēto sprāgstvielu un spridzināšanas ietaišu pārvietošanai starp Eiropas Savienības dalībvalstīm saskaņā ar Ministru kabineta 2016. gada 26. jūlija noteikumiem Nr. 495 "Noteikumi par prasībām, kas jāievēro, izsniedzot, apturot un anulējot iepriekšējās piekrišanas dokumentu šaujamieroču un munīcijas vai sprāgstvielu pārvietošanai starp Eiropas Savienības dalībvalstīm". Ņemot vērā minēto, šobrīd Latvijā tiek izsniegtas divas atļaujas vienam un tam pašam darījumam Eiropas Savienības iekšienē saistībā ar minēto priekšmetu pārvietošanu. Nepieciešams piemērot izņēmumu stratēģiskas nozīmes preču licences nepieciešamībai, lai komiteja neizsniegtu licences darījumiem, kam atļauju jau izsniedz Valsts policija.
2021. gada 9. jūlijā komiteja lēma par atbalstu izņēmuma piemērošanā - komitejas sēdes protokola Nr. 106, 4. punkts, kurā ir iekļauti arī civilie ieroči, munīcija un civilās sprāgstvielas.

Risinājuma apraksts
Likumprojekta 5. pants paredz papildināt likuma 4. pantu ar astoto daļu nosakot, ka stratēģiskas nozīmes preču licence nav nepieciešama, ja Eiropas Savienības Kopējā militāro preču sarakstā vai Nacionālajā stratēģiskas nozīmes preču un pakalpojumu sarakstā minētās civilām vajadzībām paredzētās sprāgstvielas, spridzināšanas ietaises, šaujamieročus, to būtiskās sastāvdaļas un munīciju vai lielas enerģijas pneimatiskos ieročus pārvieto no Latvijas Republikas uz citu Eiropas Savienības dalībvalsti vai no citas Eiropas Savienības dalībvalsts uz Latvijas Republiku un stratēģiskas nozīmes preču aprites subjektam ir Valsts policijas izsniegts iepriekšējās piekrišanas dokuments šaujamieroču un munīcijas vai sprāgstvielu pārvietošanai starp Eiropas Savienības dalībvalstīm.

2) Problēmas apraksts
Likuma 5. panta desmitā daļa ietver atsauci uz Ieroču un speciālo līdzekļu aprites likumu, kas ir zaudējis spēku ar Ieroču aprites likuma spēkā stāšanos 10.04.2019., un nepieciešams aktualizēt atsauci uz attiecīgo likumu. Ņemot vērā, ka Eiropas Savienības Kopējā militāro preču sarakstā un Nacionālajā stratēģiskas nozīmes preču un pakalpojumu sarakstā nav iekļautas uguņošanas ierīces un skatuves pirotehniskie izstrādājumi (svītroti ar MK 04.10.2016. noteikumiem Nr. 648), kā arī Valsts policija klasificē ieročus kolekcijas lietojumam un izsniedz ieroču kolekcijas atļaujas, atbilstoši ir precizējama likuma 5.panta 10.daļa.
Risinājuma apraksts
Likumprojekta 6. pants paredz nepieciešamās izmaiņas likuma 5. panta desmitajā daļā, aktualizējot atsauci uz Ieroču aprites likumu, kā arī precizējot tajā ietverto priekšmetu uzskaitījumu un izslēdzot atsauci uz Pirotehnisko izstrādājumu aprites likumu.

3) Problēmas apraksts
Ieroču aprites likuma 74. pantā ir noteikti aizliegumi izsniegt licences komercdarbībai ar ieročiem, munīciju un speciālajiem līdzekļiem,  šaujamieroču un munīcijas sastāvdaļām (ieskaitot šaujampulveri). Izvērtējot Ieroču aprites likumā noteiktos aizliegumus līdzīga pakalpojuma saņemšanai, kā arī ņemot vērā izmaiņas Administratīvo sodu likumā par pārkāpumiem pārvaldes, sabiedriskās kārtības un valsts valodas lietošanas jomā, nepieciešams precizēt esošos un iekļaut jaunus attiecīgus aizliegumus arī likumā, precizējot likuma 5. panta ceturto daļu.
Risinājuma apraksts
Likumprojekta 6. pants paredz precizēt likuma 5. panta ceturtās daļas 5. punktu, paredzot licences izsniegšanas aizliegumu, ja likuma 5.panta ceturtajā daļā noteiktās personas ir administratīvi sodīta par alkohola, narkotisko, psihotropo, toksisko vai citu apreibinošo vielu ietekmē izdarītiem pārkāpumiem, par atteikšanos no medicīniskās pārbaudes alkohola koncentrācijas noteikšanai, no narkotisko vai citu apreibinošo vielu ietekmes pārbaudes, par sabiedriskās kārtības traucēšanu, par agresīvu pret citu personu vērstu uzvedību, par maznozīmīga miesas bojājuma nodarīšanu vai par amatpersonas likumīgo prasību nepildīšanu vai amatpersonas darbības traucēšanu, — kamēr nav pagājis gads pēc administratīvā soda izpildes. Kā arī paredzēts papildināt likuma 5. panta ceturto daļu ar 11. un 12. punktu šādā redakcijā, paredzot licences izsniegšanas aizliegumu, ja attiecīgām personām piemērots aizdomās turētā statuss kriminālprocesā par tīša noziedzīga nodarījuma izdarīšanu vai tās sauktas pie kriminālatbildības par tīša noziedzīga nodarījuma izdarīšanu.

 
	Andris Sudārs (VP)

	18.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums
Projekts satur atsauci uz normām, kuru īstenošana ietilps Valsts policijas kompetencē. Līdz ar to lūdzam norādīt, ka projekta izpildē būs iesaistīta Valsts policija.
Piedāvātā redakcija
-
	Līva Rudzīte-Celmiņa (IEM)



